MERILIN JÜRJO on väga noor autor - selle raamatu ilmumise ajal on ta kõigest 15-aastane. Ta alustas kirjutamist juba 8-aastaselt ning tema muinasjutud on võitnud mitmeid auhindu. Käesolevasse esimesse kogumikku on ta koondanud kokku 12 muinasjuttu - siin on lugusid loomadest, putukatest, haldjatest ja tontidest, aga ka inimestest. Lihtsad, südamlikud ja lõbusad lood  peaksid köitma igas vanuses muinasjutusõpru.